text: Atli Dam fyrrv. løgmaður skuldi fingið aðra gøtu í Hoyvík
text: #000000
text: Onnur gøtu í Hoyvík átti at verið kallað Atlagøta, tí eingin hevur adressu Atlagøta. (Mynd Vagnur)
text: #000001
text: Gøtunavnanevndin í Havn hevur kallað upp nógvar gøtur í Hoyvík eftir farnum løgmonnum, sum vit hava havt, síðani heimastýrislógin kom í gildi í 1948. Talan er um gøturnar Andrasargøtu, Kristiansgøtu, Pætursgøtu, Hákunargøtu, Atlagøtu og Maritugøtu. Marita Petersen er einasta kvinna, sum hevur røkt løgmansembætið í Føroyum.
text: #000002
text: Fyrsti løgmaður var Andrass Samuelsen, sum var løgmaður árini 1948-1950, og síðani Kristian Djurhuus 1950-1959. Atli Dam er løgmaðurin, sum hevur sitið longst í Tinganesi. Heili sekstan ár í tveimum umførum. 1970-1984 og 1990-1992. Men gøtunavnanevndin hevur givið Atla “keðiligastu gøtuna”, tí eingin býr við Atlagøtu, og harvið hevur eingin tildømis adressu Atlagøta 12. Hetta átti gøtunavnanevndin at fingið broytt, so navnið Atli Dam kemur til sín rætt í Hoyvík.
text: #000003
text: Atlagøta er gøtan, sum strekkir seg millum Løgmannabreyt og Karlamagnusarbreyt. Tá eg um dagarnar koyrdi har uppi, kom eg knappliga at hugsa um, hví júst henda gøtan fekk navn eftir Atla Dam, fyrrverandi løgmann. Fleiri hundrað fólk hava tildømis adressu Kristiansgøta ella Andrasargøta, men eingin hevur adressu Atlagøta. Nøkur fá hús liggja út til Atlagøtu, men inngongdin til húsini er út til aðra gøtu. Hví er hetta gjørt? Atli Dam er løgmaðurin, sum hevur sitið longst sum løgmaður, tí skuldi Atlagøta vera gøtan, sum veruliga kom til sín rætt til minnis um Atla Dam. Men so er ikki.
text: #000005
text: Skilji ikki, at gøtunavnanevndin gav júst hesi gøtuni navnið Atlagøta. (Mynd Vagnur)
text: #000006
text: Atli Dam var formaður í Javnaðarflokkinum frá 1972 til 1993, og tað var hann, sum fekk okkum undirgrundina, tá Poul Schlüter var statsministari í Danmark. Eg haldi, at gøtunavnanevndin hevur her framt eitt sjálvmál. Ein gøta eitur Maritugøta, og Marita er einasta kvinna, sum hevur røkt løgmansembætið í Føroyar undir heimastýrislógini frá 1948. Martia var løgmaður frá januar mánað 1993 til september mánað 1994. Hetta var í ringastu fíggjarkrepputíð, og Marita hevði tað ikki lætt sum løgmaður hesa tíðina.
text: #000007
text: Leave a reply Cancel reply
text: #000009